सनितपुर जिल्ला ढेकियाजुलि मुंख्लं नोगोरनि सिङाव थानाय बगरिबारि फोथार सामलाय आफादनि दैदेननायाव पिराकटा जोलुर गेलेग्रा फोथाराव जोलुर बादायलायनाय हाबाफारिखौ बेखेवनानै होयो 72 नं बरचला बियाबनि एम एल ए गणेस कुमार लेम्बुया । बाहागो लानानै बिबुंथियाव बुङो दि आसामनि गिबि मन्थ्रि सर्बान्द सनवालआ आसाम हादरसायाव गेलेमु आयदाखौ जौगाखांहोनो नाजाबोनाय बादिनो भिबो हास्थायो । आसाम नाङैनो गेलेमु आयदायाव बयबो हौवासा-हिनजावसाफोरा बाहागो लानानै जौगाखांनो नाजाबोनाया बाखनायथाव ।आरो एमएलएआ खौरांगिरिनि सोंलुयाव फोरमाय बावोदि इउ बि पि पिनिफ्राय गोबां बर’ सुबुंफोरा बि जे पि हाबफैनायखौ जोबोद गोजोननायजों लोगोसे बर’ हारिया बर’ कसारि अट’नमास काउनचिल दानायाव हेफाजाब मोनगोन । गासै 24 जोलुर बादायआरि हानजाखौ लानानै 20 साननि थाखाय जोलुर बादायआरि हाबाफारिया गाजा गोमजायै जागायजेनो । हाबाफारि बादियै दिनै नारायणपुर टि इस्टेट आरो बि बि सि हान्जानि गेजेराव बादायलायनायनि गेजेरजों गिबि राउनाव 2-0 नारायणपुर टि इस्टेटखौ गल होनानै बि बि सि हान्जाया देरहासार जानो हायो ।